**Ministru kabineta rīkojuma projekta**

**"Grozījums Ministru kabineta 2015. gada 20. novembra rīkojumā Nr. 734 "Par Koncepciju par Nekustamā īpašuma valsts kadastra un Valsts vienotās datorizētās zemesgrāmatas vienotas informācijas sistēmas izveidi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots pēc Tieslietu ministrijas iniciatīvas, lai svītrotu Ministru kabineta 2015. gada 20. novembra rīkojuma Nr. 734 "Par Koncepciju par Nekustamā īpašuma valsts kadastra un Valsts vienotās datorizētās zemesgrāmatas vienotas informācijas sistēmas izveidi" (turpmāk – rīkojums) 3.2. apakšpunktā doto neaktuālo uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma 3. punkts paredz Tieslietu ministrijai šādus uzdevumus:3.1. apakšpunktā – līdz 2016. gada 15. novembrim iesniegt Ministru kabinetā rīkojuma 1. punktā minētā koncepcijas risinājuma varianta īstenošanai nepieciešamos grozījumus normatīvajos aktos;3.2. apakšpunktā – līdz 2018. gada 30. novembrim nodrošināt tehniskā risinājuma ieviešanu atbilstoši rīkojuma 1. punktā minētajam koncepcijas risinājuma variantam.Rīkojuma 3.1. apakšpunktā dotā uzdevuma izpildei Tieslietu ministrija sagatavoja šādus likumprojektus – "Grozījumi Zemesgrāmatu likumā", "Grozījumi likumā "Par nekustamā īpašuma ierakstīšanu zemesgrāmatās"", "Grozījumi likumā "Par valsts un pašvaldību zemes īpašuma tiesībām un to nostiprināšanu zemesgrāmatās"" un "Grozījumi Nekustamā īpašuma valsts kadastra likumā".Likumprojekti Saeimā tika pieņemti 2018. gada 11. oktobrī, un šie likumi stāsies spēkā 2019. gada 1. decembrī, līdz ar to izmaiņas Valsts zemes dienesta informācijas sistēmās un Valsts vienotajā datorizētajā zemesgrāmatā (rīkojuma 3.2. apakšpunktā dotais uzdevums) ir izstrādājamas līdz 2019. gada 1. decembrim.Ņemot vērā to, ka rīkojuma 3.2. apakšpunktā dotā uzdevuma izpildes termiņš pēc būtības izriet no augstāk minētajiem likumiem, kā arī to, ka šis termiņš šobrīd ir neaktuāls un neatbilst šiem likumiem, lai izvairītos no uzdevumu dublēšanās šajos likumos un rīkojumā, rīkojuma 3.2. apakšpunktu ir nepieciešams svītrot. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija (Valsts zemes dienests). |
| 4. | Cita informācija | Projektā aprakstītais jautājums pēc būtības ir izlemts, pieņemot 2018. gada 11. oktobra likumus "Grozījumi Zemesgrāmatu likumā", "Grozījumi likumā "Par nekustamā īpašuma ierakstīšanu zemesgrāmatās"", "Grozījumi likumā "Par valsts un pašvaldību zemes īpašuma tiesībām un to nostiprināšanu zemesgrāmatās"" un "Grozījumi Nekustamā īpašuma valsts kadastra likumā", tāpēc projekts pēc būtības ir tehnisks un neskar sabiedrību. Līdz ar to sabiedrības līdzdalība un komunikācijas aktivitātes nav paredzētas. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Iesniedzējs:

Ministru prezidenta biedrs,

tieslietu ministrs Jānis Bordāns

Supe 67038635

jana.supe@vzd.gov.lv